Mavzurxoʻja Umarxoʻjayev. Mavzurxoʻja Umarxoʻjayev — sovet va oʻzbek futbolchisi, hujumchi sifatida oʻynagan. Bugungi kunda murabbiylik faoliyati bilan shugʻullanadi. Faoliyati. Mavzurxoʻja Umarxoʻjayev asosan Oʻzbekiston SSR futbol klublarida oʻynagan. U 1980-yillarda Toʻrtkoʻlning „Oq-oltin“ jamoasi safidagi oʻyinlar bilan katta shuhrat qozongan. Futbolchilik faoliyatini yakunlagach murabbiylik bilan shugʻullana boshlagan. 2005-yilda Toshkentning „Quruvchi“ (hozirgi „Bunyodkor“) klubini boshqargan. Keyinchalik esa ushbu klub murabbiylar shtabiga aʼzo boʻlgan. Umarxoʻjayev amputantlar oʻrtasidagi Oʻzbekiston terma jamoasini boshqargan, terma jamoa bilan jahon chempioni boʻlgan.